TEGNOLOGIE EN DIE HEDENDAAGSE KIND.

Prof. Jannie Ferreira

Hierdie onderwerp het onlangs baie aandag getrek in die media en almal wil weet of dit n goeie of n slegte ding is om my kind aan hierdie tegnologie bloot te stel. In die VSA is daar selfs kenners wat ’n algehele verbod op die gebruik van tegnologie by kinders onder die ouderdom van 12 jaar bepleit omdat hulle voel dit benadeel die breinontwikkeling by die jong kind. Ek is egter van mening dat dít is ’n onhaalbare doelwit is en een wat nie die nuwe geslag van kinders – ook bekend as generasie Z – ’n guns sal betoon nie.

Daar is geen manier wat jy hulle van tegnologie af gaan weghou nie. Die uitdaging is gewoon hoe hanteer ’n mens dit? Hierdie kinders is digitale boorlinge. Hulle is digitaal gedrewe, hulle doen meer as een ding op ’n slag, hul aandagspan is kort en alles moet onmiddellik gebeur. Dit nie die gebruik van rekenaars, tablette en selfone per sy wat wat die probleme skep nie maar eerder die oormatige en onoordeelkundige gebruik daarvan wat aanleiding gee tot n wye reeks van ander probleme of frustrasies.

Gegewe die omstandighede waarin vandag se kinders groot word kan daar nie meer soos voorheen sommer outomaties aanvaar word dat hulle aan voldoende fisies aktiwiteite blootgestel word wat krities belangrik is vir die ontwikkeling van motoriese vaardighede nie. Omdat hulle nou op hul blakertjies sit, is daar geen fisieke oefening nie. Die ouers moedig dit ook aan omdat ons nou die tablet of selfoon inspan as n babawagter. Selfs die advertensies op die TV moedig ons aan om dit te doen. Hand aan hand met die gebrek aan fisieke ontwikkeling is daar ook ’n agterstand in sensoriese ontwikkeling wat eksterne sintuie (sig, gehoor, tas, smaak en reuk) en interne sintuie (gesonde verstand, geheue, verbeelding en evaluasie) insluit.Die twee dimensionele beeld van die rekenaarskerm kan nie ons kinders behoorlik voorberei vir die drie dimensionele wereld waarin ons leef nie. “Wanneer hierdie basiese ontwikkeling nie teenwoordig is nie vloei dit oor na die visuele omdat daar nog nie volledige visuele ontwikkeling is nie.

Benewens die fisieke nadele wat oormatige en vroeë blootstelling aan tegnologie kan inhou, is daar vele ander potensiële nadele soos aandagafleibaarheidsindroom, leerprobleme, toenemende impulsiwiteit, verminderde vermoë tot selfregulering, vetsug, slaapgebreke, depressie, angstigheid, vereensaming en ’n gebrek aan sosiale vaardighede. Die kans dat n kind vir sy selfoon gaan glimlag is 10 keer beter as dat hy vir n ander persoon gaan glimlag.

Die groot gevaar is dus dat terwyl ons dink ons is besig om vir ons kinders ’n voorsprong te gee, bou ons eerder vir hulle ’n agterstand. Navorsing het getoon vyf uit tien kinders word bysiende teen die ouderdom van tien. Dis gewoon omdat hulle die hele tyd voor ’n rekenaarskerm.spandeer